

**ROPAŽU NOVADA PAŠVALDĪBA**

Reģ. Nr. 90000067986

Institūta iela 1A, Ulbroka, Stopiņu pagasts, Ropažu novads, LV-2130

Tālr. 67910518

novada.dome@ropazi.lv

Ulbrokā

2022.gada 19. decembris

APSTIPRINĀTS

Ropažu novada pašvaldības domes izpilddirektors

Maksims Griščenko

**Konkursa “Ropažu novada sporta laureāts 2022” nolikums**

1. **Vispārīgie jautājumi**
2. Nolikumā lietotie termini:
	1. Ropažu novada sportists – persona, kura nodarbojas ar sportu, kuras dzīvesvietas adrese ir deklarēta Ropažu novada pašvaldības (turpmāk – Pašvaldība) administratīvajā teritorijā ne vēlāk kā attiecīgā kalendārā gada 1. janvārī un kurš pārstāv Pašvaldības administratīvajā teritorijā reģistrētu sporta klubu.
	2. Pretendents – fiziska vai juridiska persona, kura ir pieteikta kādai konkursa nominācijai;
	3. Nominants – fiziska vai juridiska persona, kura kandidatūra ir izvirzīta kādai no konkursa nominācijām;
	4. Laureāts – fiziska vai juridiska persona, kura saņēmusi konkursa noteikto apbalvojumu;
	5. Ropažu novada treneris – persona, kura veic treniņprocesu pašvaldības administratīvajā teritorijā ar Ropažu novadā deklarētajiem sportistiem.
3. Konkursa mērķisir popularizēt sabiedrībā sporta pozitīvo ietekmi uz veselīgu dzīvesveidu un apzināt, izvērtēt un apbalvot fiziskās un juridiskās personas par nozīmīgu ieguldījumu un augstu rezultātu sasniegšanu sportā, un Ropažu novada pašvaldības vārda popularizēšanu.
4. Konkursa “Ropažu novada sporta laureāts 2022” (turpmāk – Laureāts) nolikums nosaka Ropažu novada pašvaldības domes apbalvojuma piešķiršanas un pretendentu izvērtēšanas kārtību, kā arī konkursa komisijas darba organizāciju.
5. Laureāts ir augstākais apbalvojums sporta nozarē Ropažu novadā un ar to izsaka atzinību un novērtē Ropažu novada sporta dzīves lielākos sasniegumus pašvaldības, valsts un starptautiskajā mērogā.
6. Laureātu piešķir par kalendārajā gadā notikušajiem sporta pasākumiem.
7. Konkursu organizē Ropažu novada Izglītības, jaunatnes lietu, kultūras un sporta departamenta kultūras un sporta nodaļa sadarbībā ar Ropažu novada sporta centriem.
8. Pasākuma norises laiks un vieta ir 2023. gada 3.marts, plkst. 19:00, Kultūras centrā “Ulbrokas Pērle”, Institūta iela 3.
9. Apbalvošanas ceremonija notiek reizi gadā speciāli šim nolūkam veidotā pasākumā. Pasākuma norises izmaksas tiek finansētas no kārtējā gada Ropažu novada pašvaldības budžeta līdzekļiem.
10. Laureāti saņem “Ropažu novada sporta laureāts 2022” speciālo balvu un Ropažu novada domes Atzinības rakstu.
11. **Konkursa nominācijas un balvu piešķiršanas kritēriji**
12. Lēmumu par Laureāta piešķiršanu pieņem ar Ropažu novada Izglītības, jaunatnes lietu, kultūras un sporta departamenta vadītāja rīkojumu izveidota konkursa komisija, kuras sastāvā ietilpst: Ropažu novada domes deputāti, Ropažu novada sporta centru vadītāji, Izglītības, jaunatnes lietu, kultūras un sporta departamenta pārstāvji, Ropažu novada iedzīvotāju konsultatīvās padomes locekļi - 11 cilvēku sastāvā (turpmāk – Komisija).
13. Konkursā tiek noteiktas šādas nominācijas:
	1. Ropažu novada gada sportists;
	2. Ropažu novada gada sportiste;
	3. Ropažu novada gada jaunais sportists;
	4. Ropažu novada gada jaunā sportiste;
	5. Ropažu novada gada parasportists;
	6. Ropažu novada gada sporta spēļu komanda;
	7. Ropažu novada gada notikums sportā;
	8. Ropažu novada gada sporta biedrība;
	9. Ropažu novada gada treneris;
	10. Ropažu novada “Gada populārākais sportists/e” (iedzīvotāju balsojums);
	11. Par mūža ieguldījumu sportā Ropažu novadā.
14. Nomināciju “Gada sportists” un “Gada sportiste” piešķir sportistam no 19 gadu vecuma (ieskaitot). Pateicības rakstu piešķir arī sportista trenerim.
15. Nomināciju “Gada jaunais sportists” un “Gada jaunā sportiste” nomināciju piešķir sportistiem līdz 18 gadu vecumam (ieskaitot). Pateicības balvu piešķir arī sportista trenerim.
16. Nomināciju “Gada parasportists” piešķir sportistam, kas ir piedalījies parasporta sacensībās;
17. Nomināciju “Gada sporta spēļu komanda” piešķir komandai, kura ir sasniegusi augstākos rezultātus un veicinājusi Ropažu novada atpazīstamību. Pateicības balvu piešķir arī komandas trenerim.
18. Nomināciju „Gada notikums sportā” nomināciju piešķir sacensībām, kas notika Ropažu novadā un guva iedzīvotāju atsaucību.
19. Nomināciju ”Gada sporta biedrība” nomināciju piešķir Ropažu novada sporta biedrībai, kas aktīvi darbojās novada sporta dzīvē, organizēja sporta sacensības un iesaistīja novada iedzīvotājus sporta aktivitātēs.
20. Nomināciju “Gada sporta treneris” nomināciju piešķir trenerim, kas uzrādījis augstus sasniegumus sportā un veicinājis Ropažu novada iedzīvotāju iesaistīšanos sportiskās aktivitātēs.
21. Nominācijai “Par mūža ieguldījumu sportā” tiek izvirzīta persona, kura sporta nozarē ir autoritāte, ar savu darbu ir veicinājusi sporta attīstību Ropažu novadā.
22. Nomināciju “Gada populārākais sportists/e” (iedzīvotāju balsojums) nomināciju piešķir sportistam, kurš ieguva vislielāko balsu skaitu iedzīvotāju balsojumā;
	1. No 2023.gada 1.februāra Pašvaldība publicē kandidātus par Gada populārākais sportists /- iedzīvotāju balsošanai veidlapu www.ropazi.lv un balsošana notiek līdz 26. februārim;
23. **Pretendentu izvirzīšanas kārtība un kritēriji**
24. Pretendentus apbalvošanai izvirza Ropažu novada fiziskas un juridiskas personas.
25. **Konkursa pieteikumus (1.pielikums) iesniedz no 2022.gada 20.decembra līdz 2023. gada 15. janvārim Ropažu novada klientu apkalpošanas centrā (turpmāk – KAC) . Foto vai videomateriālus nosūta uz e-pastu** **sports@ropazi.lv**
26. Informācija par pasākuma norisi var tikt atspoguļota Ropažu novada pašvaldības mājas lapā, Ropažu novada sporta *Facebook* kontā “Ropažu novada sports”, kā arī Ropažu novada pašvaldības informatīvajā izdevumā “Tēvzemīte”.
27. Komisija neizpauž informāciju par Balvas piešķiršanu līdz oficiālajai paziņošanai „Gada balva sportā” pasniegšanas ceremonijā.
28. Komisija ievēro fizisko personu datu aizsardzības jomu regulējošo normatīvo aktu prasības un fizisko personu datu aizsardzību. Apbalvojumam izvirzīto fizisko personu dati un papildus informācija, kas ietverta apbalvojuma piešķiršanas apkopojumā, netiek izpausta trešajām personām.
29. Konkursā ir šādi vērtēšanas kritēriji:
* rezultāti starptautiskās sacensībās (Olimpiskās, paraolimpiskās spēles, Pasaules un Eiropas čempionāti un kausu izcīņas, Baltijas čempionāti un kausu izcīņas);
* rezultāti valsts mēroga sacensībās (Latvijas čempionāti un kausu izcīņas, olimpiādes);
* rezultāti starp novadu sacensībās (Pierīgas un Vidzemes reģiona sacensības, sporta spēles, u.c.);
* sporta veidu popularizēšana;
* jauno sportistu iesaistīšana;
* sporta veidu atbalstīšana.
1. **Komisijas kompetence un rezultātu izziņošanas kārtība**
2. Komisija sastāv no Komisijas priekšsēdētāja un 10 Komisijas locekļiem. Komisijas sēdes protokolē. Komisija ir tiesīga pieaicināt ekspertus bez balsstiesībām. Komisijas ekspertiem ir padomdevēja tiesības.
3. Komisijas sēdes notiek bez Pretendenta pārstāvja klātbūtnes, nepieciešamības gadījumā Komisija vai uzaicināt piedalīties sēdē attiecīgās Sporta organizācijas pārstāvi.
4. Komisijas locekļi un eksperti paraksta apliecinājumu par interešu konflikta neesamību likuma “Par interešu konflikta novēršanu valsts amatpersonu darbībā” izpratnē.
5. Ja Komisijas loceklis vai eksperts ir personīgi ieinteresēts Pieteikuma izskatīšanā, viņš par to informē Komisiju, kā arī nepiedalās Pieteikuma vērtēšanā un lēmuma pieņemšanā.
6. Komisijas sēdes tiek protokolētas. Visi Komisijas locekļi, kuri piedalās sēdē, sēdes protokolu saskaņo. Sēdes protokolu paraksta Komisijas priekšsēdētājs.
7. Komisija pieņem lēmumu, balstoties uz komisijas locekļu balsu vairākumu.
8. Ja Komisija, izvērtējot pretendentu pieteikumus, konstatē, ka neviens no pretendentiem neatbilst pieteiktās nominācijas kritērijiem, lēmums par Laureāta piešķiršanu attiecīgajā nominācijā netiek pieņemts.
9. Komisijas lēmums ir galīgs un neapstrīdams.
10. Rezultāti tiek paziņoti 5 darba dienu laikā pēc apbalvošanas ceremonijas, Ropažu novada mājaslapā un Ropažu novada sports *“Facebook”* lapā.

1. pielikums

**PIETEIKUMS**

Konkursa “Ropažu novada sporta laureāts 2022” nominācijām

1.Pieteikuma pieteicējs (fiziskai personai - vārds, uzvārds); (juridiskajai personai – organizācijas nosaukums)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Nominācijas veids \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Izvirzītais pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, dzimšanas dati)

4. Pretendenta treneris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

5. Sporta organizācija, kuru pārstāv pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Pretendenta sasniegumi:

|  |  |  |
| --- | --- | --- |
| **Sacensības/ notikums**  | **Izcīnītā vieta/sasniegtais rezultāts/mērķis** | **Dalībnieku un valstu skaits disciplīnā** |
| Starptautiskās sacensībās (Olimpiskās, paraolimpiskās spēles, Pasaules un Eiropas čempionāti un kausu izcīņas, Baltijas čempionāti un kausu izcīņas) |  |  |
| Valsts mēroga sacensībās (Latvijas čempionāti un kausu izcīņas, olimpiādes) |  |  |
| Starp novadu sacensībās (Pierīgas un Vidzemes reģiona sacensības, sporta spēles, u.c.) |  |  |
| Jauno sportistu iesaistīšana |  |  |
| Sporta veidu atbalstīšana |  |  |

7. Pretendenta dzīvesvietas adrese, e-pasts un mob. t. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aprakstu par sportistu, foto, video nosūtiet kā pielikumus: sports@ropazi.lv

8. Pieteikuma pieteicējs pilnībā atbild par sniegto ziņu pareizību un atbilstību nolikumam. Pieteikuma pieteicējs ir informējis Pretendentu par viņa personas datu apstrādi, ievērojot normatīvajos aktos noteiktās fizisko personu datu aizsardzības, apstrādes un aprites prasības.

2022.gada \_\_\_.\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, atšifrējums)